b'\n_START_ARTICLE_\nCharles Manson\n_START_SECTION_\nOtro\xc5\xa1tvo\n_START_PARAGRAPH_\nRodil se je neporo\xc4\x8denima star\xc5\xa1ema, \xc5\xa1estnajst letni materi Kathleen Maddox (1918-1973) v splo\xc5\xa1ni boln\xc5\xa1nici v Cincinnatiju, v zvezni dr\xc5\xbeavi Ohio. Sprva so ga poimenovali kar "no name Maddox", kasneje skozi nekaj tednov pa je dobil pravo ime Charles Milles Maddox. V dolo\xc4\x8denem obdobju po njegovem rojstvu je bila njegova mati poro\xc4\x8dena z delavcem po imenu William Manson, \xc4\x8digar priimek je prevzel Charles. Njegov biolo\xc5\xa1ki o\xc4\x8de naj bi bil polkovnik Scott Walker, proti kateremu je Kathleen Maddox vlo\xc5\xbeila o\xc4\x8detovsko to\xc5\xbebo. Mo\xc5\xbeno je, da Charles Manson nikoli ni spoznal svojega biolo\xc5\xa1kega o\xc4\x8deta._NEWLINE_Veliko zgodb pri\xc4\x8da o Mansovemu zgodnjemu \xc5\xbeivljenju, ki jih je v razli\xc4\x8dnih intervjujih ponudila njegova mati, vendar obstajajo dvomi da so resni\xc4\x8dne, kajti njegova mati je bila odvisna od alkohola. Po dolo\xc4\x8denih izjavah naj bi celo neko\xc4\x8d prodala svojega sina za vr\xc4\x8dek piva, \xc5\xbeenski natakarici ki ni imela svojih otrok. Kasneje naj bi ga njen stric vrnil domov._NEWLINE_Ko sta bila Charlesova mati in njen brat obsojena na pet let zapora zaradi ropa bencinskega servisa leta 1939 v zahodni Virginii so Charlesa Mansona predali v dom k teti in stricu v McMechen, prav tako v zahodni Virginii. Ko je pri\xc5\xa1la mati iz zapora sta s Charlesom \xc5\xbeivela predvsem po hotelskih sobah.\n_START_SECTION_\nHelter Skelter\n_START_PARAGRAPH_\nV prvih dneh novembra 1968 je Charles Manson ustanovil dru\xc5\xbeino na alternativnem sede\xc5\xbeu v okolici Death Valley, kjer sta bila dva zelo malo ali ni\xc4\x8d rabljena ran\xc4\x8da Myers in Barker. Sprva naj bi bila ran\xc4\x8da last starej\xc5\xa1e gospe, kateri je Manson pojasnil, da ran\xc4\x8d potrebujejo za ustvarjanje glasbe. \xc5\xbdenska jim je dovolila, da ostanejo na ran\xc4\x8du pod pogojem, da ga uredijo. Manson pa jo je po\xc4\x8dastil z eno izmed "zlatih plo\xc5\xa1\xc4\x8d" od skupine The Beach Boys, katero je prejel od Dennis Wilson. \xc4\x8cez nekaj \xc4\x8dasa je Manson ustvaril rasne napetosti med \xc4\x8drnci in belci in povzro\xc4\x8dil nekaj dogodkov, ki so takoj dvignili upor v ameri\xc5\xa1kih mestih. Ob grenko hladnem Silvestrovem ve\xc4\x8deru so se dru\xc5\xbeinski \xc4\x8dlani oziroma izbranci Charlesa Mansona zbrali zunaj okrog velikega ognja, kjer jim je pojasnil da je nastala socialna kriza, zato so se odlo\xc4\x8dili da izdajo plo\xc5\xa1\xc4\x8do z naslovom pesmi Belega Albuma.'